Bajan I
Bajan I (562-582/583) je na čelo avarske konjice došao nakon prvog neuspjelog pohoda na franačku državu  i bio je jedini avarski vladar čije je ime poznato. Živio je u vrijeme kada je trajno podijeljena Evropa.

Bio je drugi po redu avarski vladar na evropskom tlu, najveći osvajač Avarskog kaganata, genijalni strateg i jedan je od izuzetno važnih državnika u istoriji Evrope. Čuvao je živote i svojih i neprijateljskih vojnika i nije izlagao vojnike „junačkoj“ smrti, ni svoje ni tuđe, već je tražio optimalno rješenje.

Avari i Franci 
Bajan I je 566. krenuo u drugi pohod na Franke i zadaje im težak poraz. Ovaj sukob dogodio se na rijeci Saale ili Zala zapadnije od najzapadnije tačke granice današnje Češke republike prema Njemačkoj.  Pri tome je čak i kralj Sigibert I lično pao u avarsko zarobljeništvo. 
Zatim dolazi do neke vrste ključnih „međudržavnih“ bilateralnih sporazuma. Radilo se o dugotrajnom povlačenju granica između Avarskog kaganata i Franačkog kraljevstva Austrazije. Bio je to početak naseljavanja Slavena na Labi i Odri.

Avari, Gepidi i Langobardi 
Gepidi su 567. godine bili poraženi od  Langobarda, koji su sav ratni plijen zadržali za sebe. Lukavi avarski kagan Bajan I. mirne duše prešao je granicu već bivšeg Gepidskog kraljevstva. Bez borbe i ikakvih gubitaka zauzeo je tu relativno veliku, a prije svega urbanu teritoriju. Tako je kagan Bajan I. (567.) dodao svom velikom posjedu još i čitav sliv rijeke Tise, kao i sliv rijeke Olte. Vještom diplomatijom Bajan I prisiljava Langobarde 568. na selidbu u sjevernu Italiju i 
Avari dolaze na granice Vizantije.

Avari i Vizantija 
Nakon što je primio od vizantijskog cara ugovoreni godišnji poklon od 80.000 zlatnika, što je bila posledica zadnjeg mira, i bio obavešten da rat Vizantije s Perzijom još traje, Bajan I je sa avarskom vojskom došao do Sirmija.  Grad se hrabro držao, sve dok mu nije počelo nedostajati hrane; a onda, ostavljen bez pomoći, teško namučen glađu, morao se predati, 582. godine. Sa Sirmijem, pao je najvažniji mostobran za prelaz Save. 
Poslije smrti Bajana I. državu naslijedio je njegov sin. Više nema svjedočanstava o imenima avarskih vladara i zato se narednim kaganima proizvoljno daje ime Bajan i uz to redni broj II., III. itd.

Vanjske veze  
 Avarska država i slavenizacija istočne Evrope
 Avarsko osvajanje Sirmiuma

Reference 

 
Historija Zapadnih Slavena
Historija Južnih Slavena